text: Droit le secont jour qu'il vint là, 
   Sot la nouvele de son pere, 
   Qui moult li fu au cuer amere ; 
   Mais ce qu'il n'el pot amender 
   Couvint qu'il le laissast ester. 
   Et encore keurt cis usages, 
   Et entre fouls et entre sages, 
   Que ce c'on ne puet adrecier 
   Couvient souventes fois laissier. 
   Nepourquant moult le regreta 
   Et moult grant duel pour lui mena ; 
   Mais sa mere, done Ynabele, 
   Le reconfortoit, conme cele 
   Qui ert apensée tous jours, 
   Et aussi firent ses serours. 
  